DOI: 10.14457/tu.the.2017.1535
title: ปัญหาและอุปสรรคต่อการจัดเก็บรายได้ขององค์การบริหารส่วนตำบลทุ่งขวาง อำเภอพนัสนิคม จังหวัดชลบุรี

description: การศึกษา เรื่อง ปัญหาและอุปสรรคต่อการจัดเก็บรายได้ขององค์การบริหารส่วนตำบล     ทุ่งขวาง อำเภอพนัสนิคม จังหวัดชลบุรี โดยมีวัตถุประสงค์เพื่อ 1) ศึกษาปัญหาและอุปสรรคของ    การบริหารงานด้านการจัดเก็บรายได้ขององค์การบริหารส่วนตำบลทุ่งขวาง อำเภอพนัสนิคม     จังหวัดชลบุรี 2) ศึกษาแนวทางการแก้ไขปัญหา ปรับปรุง เพิ่มประสิทธิภาพการบริหารงาน           ด้านการจัดเก็บรายได้ขององค์การบริหารส่วนตำบลทุ่งขวาง จังหวัดชลบุรี โดยสัมภาษณ์ข้อมูลจากผู้ให้ข้อมูลสำคัญ จำนวน 8 คน เครื่องมือที่ใช้ในการจัดเก็บข้อมูล เป็นแนวคำถามที่ใช้ในการสัมภาษณ์แบบมีโครงสร้าง (Structure Interview) และทำการวิเคราะห์เนื้อหา (Content Analysis) โดยการจัดกลุ่มข้อมูล (Categories) เนื้อหาที่ได้รับจากการสัมภาษณ์ ทำการเชื่อมโยงเนื้อหาแต่ละส่วนเข้าด้วยกันเพื่อหาข้อสรุป (Proposition) ทั้งในภาพรวมและส่วนย่อยของข้อเท็จจริงที่เกิดขึ้น และมีการตรวจสอบข้อมูลแบบสามเส้า(Triangulation Technique) ด้านข้อมูล (Data Triangulation) นำเสนอข้อมูลในรูปความเรียงตามวัตถุประสงค์ ผลการศึกษาพบว่า ปัจจัยด้านความรู้เกี่ยวกับกฎหมาย กฎ ระเบียบภาษีบำรุงท้องถิ่นของเจ้าหน้าที่ และของผู้เสียภาษี พบว่า ปัญหาและอุปสรรคในการจัดเก็บรายได้ด้านความรู้เกี่ยวกับกฎหมาย กฎ ระเบียบภาษีบำรุงท้องถิ่นของเจ้าหน้าที่องค์การบริหารส่วนตำบลทุ่งขวาง อำเภอพนัสนิคม จังหวัดชลบุรี เกิดจากการทำงานอย่างไม่มีระเบียบแบบแผน และขาดความสามารถ ประสิทธิภาพ ประชาชนผู้เสียภาษีแจ้งบัญชีทรัพย์สินของตนเองไม่ครบถ้วนสมบูรณ์ ควรจัดส่งเจ้าหน้าที่รับการอบรมเกี่ยวกับกฎหมาย กฎระเบียบตามหน่วยงานที่เกี่ยวข้อง หรือหน่วยงานจัดอบรมเพื่อเพิ่มทักษะและความรู้ความเข้าใจในด้านกฎหมายเกี่ยวกับภาษีทุกภาษีที่เกี่ยวข้องปัจจัยด้านการจัดเก็บภาษีรายได้ พบว่า ปัญหาและอุปสรรคในการจัดเก็บรายได้ด้านการจัดเก็บภาษีรายได้ขององค์การบริหารส่วนตำบลทุ่งขวาง อำเภอพนัสนิคม จังหวัดชลบุรี เกิดจากท้องถิ่นจัดเก็บภาษีโรงเรือนและที่ดินได้น้อย ควรนำแบบเทคโนโลยีสารสนเทศมาใช้ให้เกิดประโยชน์มากขึ้น จัดส่งเจ้าหน้าที่เข้ารับการอบรมหรือให้มีการปฏิบัติงานภาคสนาม ทำความเข้าใจกับพื้นที่ให้มากเพื่อจะได้มีความกล้าตัดสินใจ และจัดเตรียมสิ่งอำนวยความสะดวก ปัจจัยด้านเอกสารการยื่นแบบภาษีบำรุงท้องที่ พบว่า ปัญหาและอุปสรรคในการจัดเก็บรายได้ด้านเอกสารการยื่นแบบภาษีบำรุงท้องที่ขององค์การบริหารส่วนตำบลทุ่งขวาง อำเภอพนัสนิคม จังหวัดชลบุรี เกิดจากการจัดเก็บข้อมูลยังไม่เป็นระบบและขาดความถูกต้อง ระบบแผนที่ภาษีไม่เป็นปัจจุบัน ควรมีการนำระบบสารสนเทศด้านคอมพิวเตอร์เข้ามามีส่วนเกี่ยวข้องในการยื่นแบบภาษี เพื่อลดขั้นตอนหรือระยะเวลาในการมาเสียภาษีของประชาชนเพื่อสร้างความสะดวกสบาย และความรวดเร็วในการยื่นแบบภาษี ปัจจัยด้านการประชาสัมพันธ์พบว่า เกิดจากงบประมาณในการประชาสัมพันธ์แต่ละปีตั้งไว้ไม่เพียงพอ ค่าใช้จ่ายในประชาสัมพันธ์สูง จึงทำให้ดำเนินการได้ไม่ค่อยทั่วถึงครอบคลุม ควรจะมีการจัดตั้งงบประมาณให้เพียงพอในการประชาสัมพันธ์ให้เพียงพอในแต่ละปีงบประมาณ ปัจจัยด้านการบริหารจัดการพบว่า ควรจะมีการจัดตั้งงบประมาณพัฒนาบุคลากรด้านการจัดเก็บ พัฒนาแบบเครื่องมือสนับสนุนให้เพียงพอต่อการปฏิบัติงาน และอำนวยความสะดวกประชาชนที่มาเสียภาษี ปัจจัยด้านบทลงโทษของผู้ไม่เสียภาษีตามที่กฎหมายกำหนดพบว่า ควรมีการสร้างแรงจูงใจให้ผู้เสียภาษีตระหนักถึงความสำคัญของการมาเสียภาษี กฎหมายต้องให้อำนาจในการดำเนินคดีอย่างเด็ดขาด ปัจจัยด้านสภาพการดำเนินงานเจ้าหน้าที่จัดเก็บรายได้ที่รับผิดชอบเกี่ยวกับงานพบว่า ควรมีการเพิ่มพูนประสิทธิภาพให้แก่พนักงานส่วนตำบลโดยการส่งเสริมให้การศึกษา อบรมและดูงานเกี่ยวกับการพัฒนารายได้ขององค์กรปกครองส่วนท้องถิ่นกับหน่วยงานอื่นเพื่อนำมาปรับประยุกต์ใช้